Цырыхаты Михал

Цырыхаты Тасолтаны фырт Михал (райгуырдис 1919-æм азы Дæргъæвсы — амардис 1998-æм азы) у ирон поэт, тæлмацгæнæг.

 Цардафыст 
Цырыхаты Михал райгуырди Цæгат Ирыстоны Хохы Дæргъæвсы зæхкусæджы хæдзары. 1936 азы бацыди Цæгат Ирыстоны пединституты кусæг факультетмæ. Каст æй куы фæци, уæд куыста ахуыргæнæгæй, стæй Джызæлдоны районы газеты редакцийы. Цыппар азы дæргъы фæци Фыдыбæстæйы Стыр хæсты. Уæззау цæфæй сыздæхт 
Ирыстонмæ æмæ куыста «Рæстдзинад»-ы редакцийы. 1957 азы Михал ахуыр кодта Цæгат Ирыстоны республикон партион скъолайы, фæстæдæр та — Мæскуыйы Уæлдæр литературон курсыты. Уый фæстæ дзæвгар рæстæг фæкуыста журнал «Мах дуджы» сæйраг редакторæй æмæ Цæгат Ирыстоны Фысджыты цæдисы сæрдарæй. 

Михал у бирæ поэтикон чингуыты автор. Йе ’мдзæвгæты æмæ кадджыты æххæстдæр æмбырдгонд рацыди 1989 азы чиныгуадзæн «Ир»-ы.Ирыстоны поэзи // Чиныг сарæзта æмæ цыбыр биографион зонæнтæ ныффыста Хъодзаты Æхсар. Дзæуджыхъæу, Издательство «Веста», 2012

 Фиппаинæгтæ 

Категори:Ирон поэттæ
Михал